ਐਤਵਾਰ ਨੂੰ ਭਾਰਤ ਬਨਾਮ ਆਸਟਰੇਲੀਆ ਦਾ ਹੋਵੇਗਾ ਮੈਚ।

ਅਖ਼ਬਾਰਾਂ, ਚਾਕਲੇਟਾਂ ਅਤੇ ਹੋਰ ਨਿੱਕਾ-ਮੋਟਾ ਸਾਮਾਨ ਵੇਚਣ ਵਾਲੀਆਂ ਛੋਟੀਆਂ-ਮੋਟੀਆਂ ਦੁਕਾਨਾਂ ਵੀ ਬੰਦ ਜਾਂ ਅੱਧ-ਖੁੱਲ੍ਹੀਆਂ ਹੀ ਸਨ।

ਓਵਲ ਟਿਊਬ ਸਟੇਸ਼ਨ ਤੋਂ 5 ਮਿੰਟਾਂ ਦੀ ਪੈਦਲ ਦੂਰੀ 'ਤੇ ਲੰਡਨ ਦੇ ਰਵਾਇਤੀ ਕ੍ਰਿਕਟ ਗਰਾਊਂਡਾਂ 6ਚੋਂ ਇੱਕ ਓਵਲ ਕ੍ਰਿਕਟ ਗਰਾਊਂਡ ਹੈ, ਜੋ ਸਰੀ ਕਾਊਂਟੀ ਟੀਮ ਦਾ ਘਰੇਲੂ ਗਰਾਊਂਡ ਹੈ। ਇਹ ਜੋ ਰੂਟ. ਜੇਸਨ ਰੌਏ, ਸੈਮ ਕਰਨ ਸਣੇ ਕਈ ਵੱਡੇ ਖਿਡਾਰੀਆਂ ਦਾ ਘਰੇਲੂ ਕ੍ਰਿਕਟ ਗਰਾਊਂਡ ਰਿਹਾ ਹੈ। 

ਸਾਊਥਹੈਂਪਟਨ ਵਿੱਚ ਵਿਸ਼ਵ ਕੱਪ 2019 ਦੇ ਪਹਿਲੇ ਮੁਕਾਬਲੇ ਦੌਰਾਨ ਦੱਖਣੀ ਅਫਰੀਕਾ ਨੂੰ ਹਰਾ ਕੇ ਹੁਣ ਭਾਰਤ ਦਾ ਅਗਲਾ ਮਕਾਬਲਾ ਲੰਡਨ 'ਚ ਆਸਟਰੇਲੀਆ ਨਾਲ ਐਤਵਾਰ ਨੂੰ ਹੋਣਾ ਹੈ। 

ਪਰ ਸ਼ਹਿਰ 'ਚ ਹੋ ਰਹੀ ਬਰਸਾਤ ਉਨ੍ਹਾਂ ਦਾ ਸਵਾਗਤ ਕਰਦੀ ਜਾਪ ਰਹੀ ਹੈ। ਸ਼ੁੱਕਰਵਾਰ ਨੂੰ ਭਾਰਤੀ ਖਿਡਾਰੀ ਇੱਥੇ ਖ਼ਾਸ ਅਭਿਆਸ ਨਹੀਂ ਕਰ ਸਕੇ। 

ਕਪਤਾਨ ਵਿਰਾਟ ਕੋਹਲੀ, ਬੱਲੇਬਾਜ਼ ਸ਼ਿਖਰ ਧਵਨ, ਬੱਲੇਬਾਜ਼ੀ ਦੇ ਕੋਚ ਸੰਜੇ ਬੰਗਰ ਇੱਥੇ ਸਟੇਡੀਅਮ ਵਿੱਚ ਆਏ ਤਾਂ ਸਹੀ ਪਰ ਛੇਤੀ ਹੀ ਵਾਪਸ ਚਲੇ ਗਏ।

ਮੀਂਹ ਕਾਰਨ ਇੱਥੇ ਸਟੇਡੀਅਮ ਨੇੜੇ ਕੋਈ ਖ਼ਾਸ ਗਿਣਤੀ ਵਿੱਚ ਲੋਕ ਇਕੱਠੇ ਨਹੀਂ ਹੋਏ ਸਨ, ਹਾਲਾਂਕਿ ਸਾਊਥਹੈਂਪਟਨ ਵਿੱਚ ਖ਼ਾਸੀ ਭੀੜ ਦੇਖਣ ਨੂੰ ਮਿਲੀ ਸੀ। 

ਸਾਊਥਹੈਂਪਟਨ 'ਚ ਭਾਰਤੀ ਫੈਨਜ਼ ਆਪਣੇ ਪਸੰਦੀਦਾ ਖਿਡਾਰੀਆਂ ਨੂੰ ਦੇਖਣ ਲਈ ਦੂਰੋਂ-ਨੇੜਿਓਂ ਆ ਕੇ ਸਟੇਡੀਅਮ ਦੇ ਬਾਹਰ ਆ ਕੇ ਇਕੱਠਾ ਹੋਏ ਸਨ। 

ਓਵਲ ਵੱਲ ਜਾਂਦੇ ਰਾਹ ਵੀ ਸੁਨਸਾਨ ਨਜ਼ਰ ਆਏ। ਟਿਕਟਾਂ ਖਰੀਦਣ ਵੀ ਘੱਟ ਗਿਣਤੀ 'ਚ ਹੀ ਲੋਕ ਆਏ ਹੋਏ ਸਨ। 

ਹਾਲਾਂਕਿ, ਸ਼ਨਿੱਚਰਵਾਰ ਨੂੰ ਮੀਂਹ ਪੈਣ ਦੀ ਸੰਭਾਵਨਾ ਜਤਾਈ ਗਈ ਹੈ। 

ਸਾਊਥਰਨ ਇੰਗਲੈਂਡ ਤੋਂ ਟਿਕਟ ਲੈਣ ਆਏ ਵਿਜੇ ਦਾ ਕਹਿਣਾ ਹੈ, "ਇਹ ਆਮ ਗੱਲ ਹੈ ਕਿ ਇਸ ਸੀਜ਼ਨ ਮੀਂਹ ਪੈਂਦਾ ਹੈ ਪਰ ਐਤਵਾਰ ਨੂੰ ਮੌਸਮ ਥੋੜ੍ਹੀ ਧੁੱਪ ਦੱਸੀ ਜਾ ਰਹੀ ਹੈ। ਇਹ ਮੈਚ ਭਾਰਤ ਲਈ ਚੁਣੌਤੀ ਭਰਪੂਰ ਰਹੇਗਾ ਕਿਉਂਕਿ ਇੰਗਲੈਂਡ ਅਤੇ ਆਸਟਰੇਲੀਆ ਦੀਆਂ ਟੀਮਾਂ ਕੋਲੋਂ ਭਾਰਤ ਦਾ ਬਚਾਅ ਜ਼ਰੂਰੀ ਹੈ। 

ਧੋਨੀ ਦਾ ਬਲੀਦਾਨ ਬੈਜ।

ਭਾਰਤ ਵਾਂਗ ਹੁਣ ਤੱਕ ਜੇਤੂ ਰਹੀ ਆਸਟਰੇਲੀਆ ਟੀਮ ਨੇ ਹੁਣ ਤੱਕ ਅਫ਼ਗਾਨਿਸਤਾਨ ਅਤੇ ਵੈਸਟ ਇੰਡੀਜ਼ ਨੂੰ ਮਾਤ ਦਿੱਤੀ ਹੈ। 

ਭਾਰਤੀ ਪ੍ਰਸ਼ੰਸਕ ਸ਼ਕੀਰ ਨੂੰ ਆਸ ਹੈ ਕਿ ਵਿਸ਼ਵ ਕੱਪ ਵਿੱਚ ਧੋਨੀ ਵਧੀਆ ਪ੍ਰਦਰਸ਼ਨ ਕਰਨਗੇ। 

ਪ੍ਰਸ਼ੰਸਕ ਧੋਨੀ ਕੋਲੋਂ ਵਧੀਆ ਪ੍ਰਦਰਸ਼ਨ ਦੀ ਆਸ ਰੱਖ ਰਹੇ ਹਨ

ਉਹ ਕਹਿੰਦੇ ਹਨ, "ਭਾਰਤ ਬਨਾਮ ਆਸਟਰੇਲੀਆ ਦਾ ਮੈਚ ਹਮੇਸ਼ਾ ਰੋਚਕ ਹੁੰਦਾ ਹੈ। ਧੋਨੀ ਪੱਕਾ ਕਮਾਲ ਕਰੇਗਾ। ਉਹ ਆਸਟਰੇਲੀਆ 'ਚ ਖੇਡੀ ਗਈ ਪਿਛਲੀ ਵਨ ਡੇਅ ਸੀਰੀਜ਼ 'ਚ ਮੈਨ ਆਫ ਦਾ ਮੈਚ ਸੀ। ਬੇਸ਼ੱਕ ਇਹ ਉਨ੍ਹਾਂ ਦਾ ਆਖਰੀ ਵਿਸ਼ਵ ਕੱਪ ਹੈ ਪਰ ਅਸੀਂ ਉਨ੍ਹਾਂ ਨੂੰ ਵਧੀਆ ਢੰਗ ਨਾਲ ਰੁਖ਼ਸਤ ਕਰਨਾ ਚਾਹੁੰਦੇ ਹਾਂ।"

ਧੋਨੀ ਬਾਰੇ ਗੱਲ ਕਰਦਿਆਂ ਪ੍ਰਸ਼ੰਸ਼ਕਾਂ ਨੇ ਧੋਨੀ ਵੱਲੋਂ ਪਾਏ ਗਏ ਦਸਤਾਨਿਆਂ ਦੇ ਵਿਵਾਦ ਬਾਰੇ ਵੀ ਆਪਣੀ ਪ੍ਰਤੀਕਿਰਿਆ ਦਿੱਤੀ। 
ਵਿਸ਼ਵ ਕੱਪ 2019: ਭਾਰਤ ਲਈ ਆਸਟਰੇਲੀਆ ਇੰਝ ਬਣੇਗਾ ਚੁਣੌਤੀ।